## Tiesību akta projekta "Ministru kabineta noteikumi "Nevalstisko organizāciju un Ministru kabineta sadarbības memoranda īstenošanas padomes nolikums"" sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Nevalstisko organizāciju un Ministru kabineta sadarbības memoranda īstenošanas padomes (turpmāk – padome) darba mērķi un uzdevumi pamatojas uz Nevalstisko organizāciju un Ministru kabineta sadarbības memorandā (turpmāk – memorands) noteiktajiem mērķiem un uzdevumiem, tādēļ, veicot būtiskas izmaiņas memoranda tekstā, jāveic izmaiņas arī padomes nolikumā. Padome ieguvusi autoritāti nevalstisko organizāciju (turpmāk – NVO) vidū, taču nepieciešams pilnveidot padomes darbu, lai tas būtu vērsts ne tikai un ne tik daudz uz diskusiju un informēšanu (informatīvu jautājumu izskatīšanu), bet vairāk uz konstruktīvu lēmumu pieņemšanu, to izpildi un kontroli. 2012.gada 17.oktobra sēdē padome nolēma izveidot darba grupu, lai izstrādātu padomes nolikuma jaunu redakciju, un lūdza Valsts kanceleju to virzīt izskatīšanai Ministru kabinetā |
| 2. | Pašreizējā situācija un problēmas | Nepieciešams mainīt padomes sastāvu, iekļaujot tajā citas institūcijas ar balsstiesībām un padomdevēja tiesībām. Nepieciešams pāriet no padomes locekļu – NVO pārstāvju – iekļaušanas padomē rotācijas kārtībā uz iekļaušanu konkursa kārtībā.Jāpāriet uz rotāciju sēžu vadīšanā (valsts pārvaldes puses vadītājs un NVO puses vadītājs) – tas palielinātu atbildību arī par padomes sēžu darba kārtības veidošanu.Pašlaik nav noregulēta padomes sekretariāta un padomes locekļu darbība elektroniskas jautājumu saskaņošanas gadījumā.Nav reglamentēts arī tas, ko iekļauj sēdes protokolā, ņemot vērā faktu, ka ir pieejams arī sēdes audioieraksts. Esošajā padomes nolikumā (2006.g.) nav minēti arī tādi būtiski padomes darba uzdevumi kā vidēja termiņa darba plāna izstrāde un īstenošana, prioritāšu noteikšana |
| 3. | Saistītie politikas ietekmes novērtējumi un pētījumi | Pētījums "Izvērtējums par nevalstisko organizāciju iesaistes mehānismiem Ministru kabineta lēmumu pieņemšanas procesā un priekšlikumu izstrāde šo mehānismu pilnveidei" (Valsts kanceleja, 2013) |
| 4. | Tiesiskā regulējuma mērķis un būtība | Projekta apstiprināšana dos iespēju efektivizēt padomes darbu,aktualizējot padomes sastāvu – iekļaujot tajā citas institūcijas ar balsstiesībām un padomdevēja tiesībām.NVO pārstāvju iekļaušana padomē konkursa kārtībā kvalitatīvi pilnveidos padomes personālsastāvu, uzlabos diskusiju kvalitāti, palielinās darba efektivitāti un lemtspēju. Sēžu vadībā ieviestā rotācija starp valsts puses un NVO puses vadītāju palielinās savstarpējās sadarbības, atbildības, paritātes un līdzdalības principu sēžu sagatavošanā, darba kārtības noteikšanā un sēžu vadīšanā.Elektroniskās apspriešanas un lēmuma pieņemšanas procesa regulējums precīzāk noteiks šā procesa norisi, dodot iespēju īstenot procesa kvalitātes vadību.Sēdes protokolā iekļaujamās informācijas regulējums dos iespēju samazināt administratīvo slogu padomes sekretariātam. Regulējumā noteiktā nepieciešamība padomes darbu balstīt uz prioritāšu noteikšanu, kā arī uz vidēja termiņa un gada darba plāna izstrādi dos iespēju īstenot labas pārvaldības principus, efektīvus vadīšanas un plānošanas procesus, tādējādi dodot iespēju pilnveidot padomes darbu. Jāņem vērā, ka saskaņā ar šīs anotācijas 3.punktā minēto pētījumu padome ir būtisks sabiedrības līdzdalības instruments Ministru kabineta lēmumu pieņemšanas procesā |
| 5. | Projekta izstrādē iesaistītās institūcijas | Valsts kanceleja, Kultūras ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta (skat. VI sadaļu) |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Nevalstisko organizāciju biedri.Saskaņā ar Uzņēmumu reģistra datiem 2013.gada 4.jūlijā Latvijā reģistrētas 17 550 NVO |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Valsts pārvaldes iestāžu darbinieki |
| 3. | Tiesiskā regulējuma finansiālā ietekme | Nav |
| 4. | Tiesiskā regulējuma nefinansiālā ietekme | Ietekme uz pilsoniskās sabiedrības, līdzdalības, demokrātijas procesu turpmāko attīstību Latvijā. Tiek precizēti abu sadarbības pušu sadarbības principi un pienākumi |
| 5. | Administratīvās procedūras raksturojums | Projekts neskar administratīvās procedūras |
| 6. | Administratīvo izmaksu monetārs novērtējums | Projekts neietekmē administratīvās izmaksas |
| 7. | Cita informācija | Nav |

III sadaļa – projekts šo jomu neskar.

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Tiesību akta projekts ir saistīts ar Nevalstisko organizāciju un Ministru kabineta sadarbības memoranda projektu un jāizskata vienlaikus ar to |
| 2. | Cita informācija | Nav |

V sadaļa – projekts šo jomu neskar.

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Par projekta izstrādes uzsākšanu sabiedrība informēta 2012.gada 17.oktobrī, izsūtot e-pastu visām NVO, kas parakstījušas memorandu, kā arī ievietojot informāciju Ministru kabineta mājaslapā internetā. Informācija par projekta izstrādes uzsākšanu un darba grupas sastāvs, kā arī kontaktinformācija tika sniegta padomes sēdes protokolā |
| 2. | Sabiedrības līdzdalība projekta izstrādē  | Projekta izstrādi veica darba grupa, kuras sastāvā bija astoņi NVO pārstāvji (R.Pīpiķe, Latvijas Pilsoniskā alianse; Āris Ādlers, Latvijas Lauku forums; Andris Gobiņš, Eiropas Kustība Latvijā; Kitija Bite, Latvijas Juristu apvienība; Gundega Berķe, Dzīvības koks; Inese Vaivare, Latvijas platforma attīstības sadarbībai; Lelde Eņģele, Latvijas Dabas fonds; Edgars Treibergs, Lauksaimnieku organizāciju sadarbības padome) un divi valsts pārvaldes pārstāvji (Gunta Freimane, Valsts kanceleja; Anita Grīnberga, Kultūras ministrija). NVO pārstāvjus deleģēja padome, veicot atlasi no nominētajiem NVO pārstāvjiem. Projekts divas reizes tika apspriests padomes sēdē, pirms sēdes to izsūtot visām memorandu parakstījušajām NVO un ievietojot Ministru kabineta mājaslapā internetā. Informācija par projektu un tā apspriešanu padomē tika izplatīta *Twitter* kontā @līdzdalība, kā arī par to tika nosūtīta preses relīze pirms un pēc apspriešanas. NVO tika aicinātas ne tikai izteikt savu viedokli sēdē, bet arī sniegt priekšlikumus rakstiski. Saņemtie NVO priekšlikumi abas reizes vispirms tika diskutēti darba grupā, pēc tam arī padomes sēdē |
| 3. | Sabiedrības līdzdalības rezultāti  | Projekta iesniegšanu Ministru kabinetā atbalsta projekta izstrādes darba grupa, kuras sastāvā ir astoņi NVO pārstāvji (2013.gada 20.augusta sanāksmes lēmums), un padome (2013.gada 10.jūlija sēdes lēmums).Līdzdalības procesā NVO priekšlikumi tika diskutēti un tika panākta vienošanās par juridiskajai tehnikai atbilstošu formulējumu iekļaušanu memoranda tekstā, ieviešot tajā NVO priekšlikumus pēc būtības, vai arī NVO priekšlikumi tika ieviesti otrā ar memorandu saistītā dokumentā – Ministru kabineta noteikumu projektā "Nevalstisko organizāciju un Ministru kabineta sadarbības memoranda īstenošanas padomes nolikums" |
| 4. | Saeimas un ekspertu līdzdalība | Netika uzaicināti |
| 5. | Cita informācija | Papildus jau minētajiem sabiedrības līdzdalības pasākumiem projekts sešas nedēļas pirms iesniegšanas Ministru kabinetā tika publicēts kā diskusiju dokuments Ministru kabineta mājaslapā internetā sadaļā "Sabiedrības līdzdalība" (atbilstoši Ministru kabineta 2009.gada 25.augusta noteikumiem Nr.970 "Sabiedrības līdzdalības kārtība attīstības plānošanas procesā") |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabinets, ministrijas, Valsts kanceleja |
| 2. | Projekta izpildes ietekme uz pārvaldes funkcijām  | Nav |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav |
| 6. | Cita informācija | Nav |

Ministru prezidents Valdis Dombrovskis

Vizē:

Valsts kancelejas direktore Elita Dreimane

2013.12.16. 20:03

1017

G.Freimane

67082929; gunta.freimane@mk.gov.lv